S-3/2009

Árið 2009, föstudaginn 30. janúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 3/2009: Ákæruvaldið gegn A-kk-þgf M-kk-þgf J-kk-þgf, sem tekið var til dóms í þinghaldi hinn 28. sama mánaðar.

Málið er höfðað með ákæru Lögreglustjórans á höfuðborgarsvæðinu, dagsettri 30. desember 2008, á hendur A-kk-þgf M-kk-þgf J-kk-þgf, kt. 000000-0000, Þinghólsbraut 24, Kópavogi, „fyrir líkamsárás með því að hafa, aðfararnótt laugardagsins 15. mars 2008, í porti við Grand Rokk við Smiðjustíg 6 í Reykjavík, slegið D-kk-þf Ö-kk-þf H-kk-þf, kt. 000000-0000, einu hnefahöggi í andlitið með þeim afleiðingum að hægri augnbotn brotnaði.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar.

Í málinu gerir fyrrnefndur D-kk-nf Ö-kk-nf þá kröfu að ákærði verði dæmdur til að greiða honum bætur að fjárhæð kr. 1.343.006, ásamt dráttarvöxtum skv. III. kafla laga nr. 38/2001 um vexti og verðtryggingu, með síðari breytingum, frá árásardægri 19. mars 2008 til greiðsludags.“

Verjandi ákærða krefst þess að ákærða verði dæmd vægasta refsing sem lög leyfa og að skaðabótakröfu verði vísað frá dómi. Þá krefst verjandi hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt fært til refsiákvæða í ákæru.

Ákærði hefur viðurkennt að hafa veist að brotaþola með ofbeldi og veitt honum talsverða áverka. Var atlaga ákærða tilefnislaus. Á hinn bóginn er til þess að líta að ákærði var aðeins 17 ára þegar hann framdi brotið og hefur hann hreinan sakaferil. Þykir refsing ákærða hæfilega ákveðin fangelsi í 60 daga, sem rétt þykir að skilorðsbinda eins og greinir í dómsorði.

D-kk-nf Ö-kk-nf H-kk-nf, kt. 000000-0000, krefst þess að ákærði verði dæmdur til að greiða sér skaðabætur að fjárhæð 1.343.006 krónur ásamt dráttarvöxtum svo sem í ákæru greinir. Skaðabótakrafan er sundurliðuð sem hér segir:

1. Miskabætur kr. 600.000.-

2. Tímabundin örorka kr. 400.000.-

3. Útlagður kostnaður kr. 5.932.-

4. Annar kostnaður kr. 200.000.-

5. Lögmannsaðstoð kr. 110.100.-

6. Virðisaukaskattur kr. 26.974.-

Alls kr. 1.343.006.-

Við meðferð málsins fyrir dómi krafðist lögmaður brotaþola að auki bóta vegna kostnaðar við lögmannsaðstoð fyrir dóminum, „samkvæmt framlögðum reikningi ellegar að mati dómsins“. Ákærði samþykkti að krafan kæmist að í málinu þótt hennar væri ekki getið í ákæru. Hinsvegar hafnaði ákærði bótaskyldu og krafðist frávísunar skaðabótakröfu í heild sinni.

Ákærði verður dæmdur til að greiða D-kk-þgf E-kk-þgf H-kk-þgf miskabætur, sem þykja hæfilega ákveðnar 250.000 krónur. Krafa um bætur vegna tímabundinnar örorku er ekki studd fullnægjandi gögnum og verður henni vísað frá dómi. Brotaþoli hefur lagt fram gögn um útlagðan kostnað við lyfjakaup, 5.932 krónur, og þykir eiga rétt á bótum þar fyrir. Hinsvegar hefur ekki verið sýnt fram á bótaskyldu ákærða vegna þess liðar kröfunnar sem tilgreindur er sem annar kostnaður. Kröfu um lögmannsaðstoð fylgir ekki sundurliðuð og tímasett skýrsla. Þykja bætur vegna lögmannsaðstoðar við gerð bótakröfu og meðferð málsins fyrir dómi hæfilega ákveðnar 100.000 krónur að meðtöldum virðisaukaskatti. Ber þannig að dæma ákærða til að greiða D-kk-þgf E-kk-þgf H-kk-þgf skaðabætur samtals að fjárhæð 355.932 krónur, sem beri vexti eins og í dómsorði greinir.

Dæma ber ákærða til að greiða þóknun skipaðs verjanda síns, S-kk-ef J-kk-ef héraðsdómslögmanns, á rannsóknarstigi málsins og fyrir dómi, 120.000 krónur að meðtöldum virðisaukaskatti.

Loks ber að dæma ákærða til að greiða 24.700 krónur í annan sakarkostnað.

G-kvk-nf S-kvk-nf, fulltrúi lögreglustjórans á höfuðborgarsvæðinu, flutti málið af hálfu ákæruvalds.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærði, A-kk-nf M-kk-nf J-kk-nf, sæti fangelsi í 60 daga, en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga.

Ákærði greiði D-kk-þgf E-kk-þgf H-kk-þgf, kt. 000000-0000, skaðabætur að fjárhæð 355.932 krónur með vöxtum samkvæmt 8. gr. laga um vexti og verðtryggingu nr. 38/2001 frá 15. mars 2008 til 13. febrúar 2009, en með dráttarvöxtum samkvæmt 9. gr. laga nr. 38/2001, sbr. 1. mgr. 6. gr. sömu laga, frá þeim degi til greiðsludags.

Ákærði greiði 144.700 krónur í sakarkostnað, þar með talið þóknun skipaðs verjanda síns, S-kk-ef J-kk-ef héraðsdómslögmanns, 120.000 krónur.

R-kvk-nf H-kvk-nf